ডিএফএল-সুপারকাপ

ডিএফএল-সুপারকাপ (জার্মান: DFL-Supercup, জার্মান: [deː ʔɛf ˈɛlː ˈzuː.pɐ.kap] (শুনুন); এছাড়াও জার্মান সুপার কাপ নামে পরিচিত) হলো জার্মানির দুইটি ফুটবল ক্লাবের মধ্যে আয়োজিত একটি একক ফুটবল ম্যাচের প্রতিযোগিতা, যেখানে বুন্দেসলিগার চ্যাম্পিয়ন এবং ডিএফবি-পোকালের চ্যাম্পিয়ন দল প্রতিযোগিতা করে। এই ম্যাচটি ডয়চে ফুসবাল লিগা (জার্মান ফুটবল লিগ) দ্বারা পরিচালিত হয়। এপর্যন্ত এই প্রতিযোগিতাটি ৮টি ক্লাব জয়লাভ করেছে, যার মধ্যে ৩টি ক্লাব একাধিকবার জয়লাভ করেছে। বায়ার্ন মিউনিখ এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ৯টি শিরোপা জয়ালাভ করেছে। দ্বিতীয় স্থানে রয়েছে বরুসিয়া ডর্টমুন্ড, যারা এপর্যন্ত ৬ বার এবং তৃতীয় স্থানে রয়েছে জার্মান ভেয়ার্ডার ব্রেমেন, যারা এপর্যন্ত ৩ বার শিরোপা জয়লাভ করেছে। বর্তমান চ্যাম্পিয়ন আরবি লাইপৎসিশ ২০২৩ সালে বায়ার্ন মিউনিখকে ৩–০ গোলের ব্যবধানে পরাজিত করে ক্লাবের ইতিহাসে প্রথমবারের মতো শিরোপা ঘরে তুলতে সক্ষম হয়েছিল। এই প্রতিযোগিতায় বুন্দেসলিগার চ্যাম্পিয়ন ক্লাবগুলো সর্বাধিক ১৫ বার শিরোপা জয়লাভ করেছে, দ্বিতীয় স্থানে রয়েছে ডিএফবি-পোকালের চ্যাম্পিয়ন ক্লাবগুলো (যারা এপর্যন্ত ৫ বার শিরোপা জয়লাভ করেছে)। ১৯৯৭ সালে এটি ডিএফবি-লিগাপোকাল নামে একটি লিগ কাপ দ্বারা অপসারিত হয়েছে। ২০০৮ সালে কোন ফুটবল সংস্থা আনুষ্ঠানিকভাবে অনুমোদিত না হওয়ায় ম্যাচটি টি-হোম সুপারকাপ হিসেবে আয়োজন করা হয়েছিল, যেখানে বুন্দেসলিগা এবং ডিএফবি-পোকাল উভয় প্রতিযোগিতার শিরোপাজয়ী বায়ার্ন মিউনিখ এবং ডিএফবি-পোকালের ফাইনালে অংশগ্রহণকারী বরুসিয়া ডর্টমুন্ড প্রতিযোগিতা করেছিল। উয়েফা ইউরো ২০০৮-এর কারণে নির্ধারিত ভিড়ের কারণে উক্ত ম্যাচটি ডিএফবি-লিগাপোকাল দ্বারা এক বছরের প্রতিস্থাপিত হয়েছিল, কেননা ডিএফএল-সুপারকাপ এক মৌসুমের জন্য বাতিল করা হয়েছিল। ২০০৯ সালের ১০ই নভেম্বর তারিখে ডয়চে ফুসবাল লিগার বার্ষিক সাধারণ সভায় সুপারকাপকে ২০১০–১১ মৌসুম থেকে পুনর্বহাল করা হয়েছে। ডয়চে ফুসবাল লিগা দ্বারা পরিচালিত হওয়ার কারণে এই প্রতিযোগিতাকে সুপারকাপকে ডিএফএল-সুপারকাপ বলা হয়; এরপূর্বে এটিকে ডিএফবি-সুপারকাপ বলা হতো কেননা তখন এটি জার্মান ফুটবল অ্যাসোসিয়েশন দ্বারা পরিচালিত হতো। ২০১০ সাল থেকে, ডিএফবি-সুপারকাপের বিপরীতে যদি একটি দল লিগ এবং কাপ উভয় শিরোপা জয়লাভ করে, তবে এই প্রতিযোগিতায় বুন্দেসলিগার রানার-আপ অংশগ্রহণ করার সুযোগ পায়। ৯০ মিনিট পর খেলা সমতায় থাকবে অতিরিক্ত সময়ের খেলা আয়োজন না করে পেনাল্টি শুট-আউটের মাধ্যমে ম্যাচের ফলাফল নির্ধারণ করা হয়। ২০২৩ সাল পর্যন্ত হালনাগাদকৃত। ১৯৯১ সালের আসরে চারটি দল অংশগ্রহণ করেছিল, যেখানে প্রাক্তন পূর্ব ও পশ্চিম জার্মানির লিগ ও কাপ বিজয়ী ছিল। জার্মান চ্যাম্পিয়ন দল বেশ কয়েকবার কাপ বিজয়ী দলের মুখোমুখি হয়েছিল, যা আনুষ্ঠানিকভাবে স্বীকৃতি লাভ করেনি। "RB Leipzig stun Bayern Munich to win Supercup and spoil Harry Kane's debut"। Guardian। ১২ আগস্ট ২০২৩। সংগ্রহের তারিখ ১৬ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Harry Kane's Bayern Munich debut spoiled by Super Cup loss"। ESPN। ১২ আগস্ট ২০২৩। সংগ্রহের তারিখ ১৬ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Super Cup starts again"। FIFA। ১০ নভেম্বর ২০০৯। ১৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।  "Dresdener SC – FC Schalke 04"। dsc-museum.de। Dresdner SC। ১৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৬।  "(West) Germany – List of Super/League Cup Finals"। RSSSF। সংগ্রহের তারিখ ২৩ জুলাই ২০১১।  "Werder gewinnt beim Meister: VfL Wolfsburg– Werder Bremen 1:2 (0:1)"। kicker। সংগ্রহের তারিখ ৩ জানুয়ারি ২০১৯।  দাপ্তরিক ওয়েবসাইট (জার্মান)